
Ministru kabineta noteikumi Nr. 740
Rīgā 2023. gada 12. decembrī (prot. Nr. 61 42. §)
Grozījumi Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu un Valsts
informācijas sistēmu likuma 4. panta otro daļu
· Izdarīt Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (Latvijas Vēstnesis, 2015, 238. nr.; 2016, 113. nr.; 2017, 124., 218. nr.; 2019, 227. nr.; 2022, 154. nr.) šādus grozījumus:
· 1. Izteikt 14. punktu šādā redakcijā:
· "14. Maksimālais projekta īstenošanas ilgums ir trīs gadi vai cits ar Ministru kabineta lēmumu noteikts termiņš, bet ne ilgāk par 2023. gada 31. decembri, izņemot šo noteikumu 14.1 punktā minētos gadījumus."
· 2. Papildināt ar 14.1 punktu šādā redakcijā:
· "14.1 Ja finansējuma saņēmējs objektīvu apstākļu dēļ nevar pilnībā pabeigt projektā plānotās darbības un sasniegt projektā plānotos iznākuma rādītājus līdz 2023. gada 31. decembrim, tad piemēro vienu no šādiem risinājumiem:
· 14.11. finansējuma saņēmējs projektu pilnībā pabeidz līdz 2024. gada 31. oktobrim, par saviem līdzekļiem nodrošinot projekta mērķa sasniegšanu un tā funkcionalitāti, ja sadarbības iestāde, saskaņojot ar atbildīgo iestādi, sniedz pozitīvu atzinumu par projekta termiņa pagarināšanu;
· 14.12. finansējuma saņēmējs pabeidz projektu, to pilnībā vai daļēji finansējot Eiropas Savienības kohēzijas politikas programmas 2021.–2027. gadam ietvaros, ja projektā plānotajām darbībām ir divi finansiāli nošķirami posmi, darbību otrais posms atbilst Eiropas Savienības kohēzijas politikas programmas 2021.–2027. gadam nosacījumiem un tiek finansēts šīs programmas ietvaros."
· 3. Papildināt ar 14.2 punktu šādā redakcijā:
· "14.2 Šo noteikumu 14.1 punktā minētajos gadījumos finansējuma saņēmējs:
· 14.21. līdz 2023. gada 31. decembrim iesniedz sadarbības iestādē priekšlikumus līguma vai vienošanās par projekta īstenošanu grozījumiem;
· 14.22. noslēguma maksājuma pieprasījumu sagatavo par periodu līdz 2023. gada 31. decembrim, tajā nodalot veiktos izdevumus, pabeigtās projekta darbības un iznākuma rādītājus, kas sasniegti līdz 2023. gada 31. decembrim, no izdevumiem, projekta darbībām un iznākuma rādītājiem, kas tiks sasniegti līdz 2024. gada 31. oktobrim šo noteikumu 14.11. apakšpunktā minētajā gadījumā vai kas tiks sasniegti, plānojot projekta pabeigšanu Eiropas Savienības kohēzijas politikas programmas 2021.–2027. gadam ietvaros, šo noteikumu 14.12. apakšpunktā minētajā gadījumā."
· 4. Papildināt ar 14.3 punktu šādā redakcijā:
· "14.3 Šo noteikumu 14.11. apakšpunktā minētajā gadījumā finansējuma saņēmējs līdz 2024. gada 31. oktobrim iesniedz sadarbības iestādē pamatojošo dokumentāciju par projektā pabeigtajām darbībām un sasniegtajiem iznākuma rādītājiem."
· 5. Papildināt ar 14.4 punktu šādā redakcijā:
· "14.4 Sadarbības iestāde apstiprina un veic maksājumus par šo noteikumu 14.22. apakšpunktā minētā noslēguma maksājuma pieprasījumā iekļautajiem attiecināmajiem izdevumiem, kas veikti līdz 2023. gada 31. decembrim."
· 6. Izteikt 40. punktu šādā redakcijā:
· "40. Nozares ministrija kā finansējuma saņēmējs vai kā sadarbības partneris, vai kā tiešās pārvaldes iestāde, kuras padotībā atrodas finansējuma saņēmējs vai sadarbības partneris, nodrošina, lai tad, kad ir pabeigta projekta īstenošana, bet ne vēlāk kā līdz 2024. gada 30. martam būtu apstiprināts tiesiskais regulējums, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu."

